Sylvia Ashton-Warner
Store norske leksikon,Språk og litteratur,Litteratur i verden,Oseanias litteratur,New Zealands litteratur
Sylvia Ashton-Warner var en newzealandsk forfatter. Hun arbeidet lenge som lærer i maoriskolene og utviklet særskilte lese-programmer for barn.
I 1958 debuterte hun med nøkkelromanen Spinster (Gammel jomfru), som ble en internasjonal suksess. Gjennom hovedpersonens tankestrøm fremstilles en lærers konfliktfylte indre liv og forhold til sitt yrke.I utgivelsene Teacher fra 1963 og Myself fra 1967 blandes fiktive og selvbiografiske elementer sammen i dokumentar-romanform. Hennes øvrige utgivelser tar for seg temaer som mystikk, romantikk og morsrollen. Utvalgte utgivelser Greenstone fra 1966,  I Passed This Way fra 1979   Bell Call fra 1964   Three fra 1970 Les mer i Store norske leksikon New Zealands litteratur Eksterne lenker Te ara – The Encyclopedia of New Zealand: Sylvia Ashton-Warner